Doans

Doans () is en Dörp in de Gemeen Buxthu in’n Landkreis Stood, Neddersassen. Binnen de Gemeen billt de Oort en egen polietsche Oortschop.

 Geografie 

De Naveröörd sünd Pippens in’n Noorden, Imbeek in’n Noordoosten, Arsdörp un Elsdörp in’n Oosten, Grauen in’n Süüdoosten, Mesborg in’n Süden, Nindörp in’n Westen un Heimbrook in’n Noordwesten.

 Historie 

Doans kummt 1141 as Dodenhusen toeerst in de Oorkunnen vör. De Naam kummt wohrschienlich von en Person mit’n Naam „Dodo“. De Naam is later to de hüdige Form afslepen.

En wichtigen archäoloogschen Fund is de Klappstohl, de in en Bronztied-Hünengraff bi Doans funnen worrn is un nu in dat Hambörger Museum för Archäologie to sehn is.

In’n Eersten Weltkrieg sünd veer Soldaten ut Doans fullen oder vermisst un in’n Tweten ölvenhttp://www.denkmalprojekt.org/dkm_deutschland/buxtehude-pippensen_wk1u2_ns.htm.

 Verwaltungsgeschicht 

Von 1819 af an hett Doans tohoop mit Pippens un Heimbrook en Gemeen billt. De Gemeen leeg vör 1859 in’t Amt Mesborg, denn bet 1885 in’t Amt Töst un weer na 1885 Deel von’n Kreis Horborg un von 1932 af an Landkreis Horborg.

De Gemeen is an’n 1. Juli 1972 bi de Gemeenreform in Neddersassen mit de Gemeen Buxthu tohoopleggt worrn un dorbi von’n Landkreis Horborg to’n Landkreis Stood wesselt. Vondaag billt de dree Öörd tohoop en Oortschop mit Oortsvörsteiher binnen Buxthu.

 Inwahnertall 

 Religion 

Doans is evangeelsch-luthersch präägt un höört to dat Kaspel Mesborg.

För de Kathoolschen is de St.-Maria-Kark in Buxthu tostännig.

 Wapen 

Dat Wapen wiest op blauen Grund twee krüüzte Peerköpp in Gold, so as se an de Gevels von Buurhüüs in de Region to finnen sünd.

 Börgermeesters 

 Tied  Börgermeester 12. November 1981 bet 15. April 2009  Otto Prigge 15. April 2009 bet nu  Uwe Borchers

 Kultur 

En Denkmaal för de Fullenen ut Doans, Pippens un Heimbrook ut de twee Weltkrieg’ steiht in Pippens.

 Weertschop un Infrastruktur 

De Freewillige Füürwehr is 1903 grünnt worrn. Dat Sprüttenhuus von de Füürwehr is 1979 boot worrn.

 Verkehr 

Doans liggt an de Landsstraat 141, de in’n Noorden na Buxthu löppt un in’n Süden na Mesborg.

 Scholen 

Na Grundschool gaht de Kinner op de Grundschool Ooldklooster.

 Ver- un Entsorgung 

För dat Afwater is de Stadtentwässerung Buxthu tostännig.

 Literatur 

 Arbeitskreis der Dorfgemeinden: Pippensen, Heimbruch, Daensen – drei Dörfer, eine Gemeinschaft. rutgeven in’n August 1996
 Willi Meyne: Die ehemalige Hausvogtei Moisburg. Geschichte ihrer Dörfer und Höfe. 1936
 Wilhelm Marquart: Die Harburger Geestdörfer der Stadt Buxtehude. Buxtehude, 1981
 Willi Wegewitz: Die Urnenfriedhöfe von Dohren und Daensen im Kreise Harburg. 1961

 Footnoten 

Kategorie:Oort
Kategorie:Landkreis Stood